钦定古今图书集成/明伦汇编/氏族典/第189卷 > 萧希甫
## 钦定古今图书集成/明伦汇编/氏族典/第189卷 > 萧希甫

按《五代史萧希甫传》：“希甫，宋州人也。为人有机辩，多
矫激。少举进士，为梁开封尹袁象先掌书记。象先为
青州节度使，以希甫为巡官，希甫不乐，乃弃其母妻，
变姓名，亡之镇州，谒赵王王镕。镕以希甫为参军尢，
不乐，又亡之易州，削发为僧，居百丈山。庄宗将建国
于魏，置百官，幽州李绍宏荐希甫为魏州推官。庄宗”
即帝位，欲以知制诰，共排斥之，以为驾部郎中。希甫
失志，尢怏怏。明宗即位，召为谏议大夫。是时，复置匦
函，以希甫为使，拜左散骑常侍。希甫性褊而躁进，尝遣人夜叩宫门上变，言“河堰牙官李筠告本军谋反，
诘旦追问无状，斩筠。”希甫坐告李筠事，动摇军众，贬
岚州司户参军，卒于贬所。